Yuga in Hindoeïsme is ’n epog in ’n siklus van vier tydperke. ’n Volledige yuga begin met die Satya Yuga, gevolg deur die Treta, Dvapara en Kali Yuga. Ons is tans in ’n Kali Yuga, wat in 3102 v.C. begin het met die einde van die Mahabharata-oorlog.
Volgens ’n teorie van die ghoeroe Sri Yukteswar in sy werk Die Heilige Wetenskap is daar benewens die dalende siklus ’n stygende siklus (in die teenoorgestelde volgorde). Dit bring die duur van die volle siklus op 24 000 jaar te staan. Volgens hom is ons nou in die Dvapara Yuga en het ons reeds die oorgangsperiode oorgesteek. Die laagtepunt van die Kali Yuga, die tyd waar die laaste Kali Yuga van die dalende siklus en die eerste Kali Yuga van die stygende siklus ontmoet, was omstreeks 498 n.C. Die volgende hoogtepunt van volmaaktheid sal volgens sy berekening omstreeks 12500 n.C. bereik word.
↑ Hierdie verskynsel word waargeneem met die retrograde verskuiwing van die sterre teen sowat 50 boogsekondes per jaar en is vermoedelik verantwoordelik vir die siklusse van warm en koue tydperke bekend as die Milanković-siklus.